en da en da da da ro da da da sv da en sv da da en sv nl sv da da da da sv da da sv nb sv sv da da sv en sv fr da da en
Ström, Eva - Nordic Women's Literature
Forfatteren er uddannet læge og bor  i Kristianstad. Hun har siden slutningen af 1980’erne været forfatter og kritiker på fuld tid. I de første digtsamlinger, Den brinnande zeppelinaren, 1977, og Steinkind, 1979, mærkes en stor billedskabende evne og en fascination af myter og folkeeventyr, ligesom hun udnytter den billed- og symbolverden, som erfaringerne fra det moderne hospital har givet hende. Hun beskriver kvinders oplevelse i en tæt lyrik, der er rig på hentydninger.
I sin første roman, Det mörka alfabetet, 1981, påpeger hun det relative i den kliniske psykiatris grænsedragning mellem rask og syg. Det sker bl.a. i en række digte, der bryder ind i romanens formeksperiment. Her udtrykkes tillige en religiøs tematik og en sproglig formidlingsproblematik, som også ses i digtsamlingen Akra, 1983, og i prosabogen Samtal med en daimon, 1986. Digtene i Kärleken till matematiken, 1989, kan forekomme mere intellektuelle, som oplysningsfilosofi kontra den romantik, hun udforsker i romanen Mats Ulf son, 1991.
Edith Södergran, den digter, der ved siden af Sylvia Plath har betydet mest for Eva Ström, blev emnet for en monografi i 1994, og indtrykkene fra Södergrans verden blandes med den aktuelle konflikt, krigen i det tidligere Jugoslavien, i samlingen Brandenburg, 1993, som betegner det kritiske samtidsdigts tilbagevenden i Sverige. I digtsamlingen Berättelser, 1997, videreudvikles såvel denne type digte som den tætte prosalyrik. Som dramatiker har Eva Ström indledt et frugtbart samarbejde med instruktøren Susanne Osten i radiodramatik og skuespil som ALLA – utom jag, 1987, og Paddakvariet, 1988.
Opdateret af redaktionen 2011:
Siden ovenstående biografi blev publiceret i Nordisk Kvindelitteraturhistorie har Eva Ström udgivet lyrik i Revbensstäderna, 2002, Rött vill till rött, 2004, och Kniv och flod, 2009, förutom romanerna Bröd, 1999, Claires leende, 2007, og Den flödande lyckan, 2011.
Hun har bl.a. modtaget Nordisk Råds litteraturpris 2003, Gerard Bonniers lyrikpris 2005, Bellmanprisen 2005 og Tegnérprisen 2010.
Udvalgt litteratur om forfatteren
Bo Heurling (red.): Författaren själv, 1993
Mona Sandqvist: "Att resa som Eva Ström" i: Lars Elleström og Cecilia Hansson (red.): Samtida, 1990
Eva-Britta Ståhl: Allt är sönderslitet men strävar efter helhet: Eva Ström 1977-2002, 2004
Eva-Britta Ståhl: "Utvaldheten är alitid fruktansvärd" i: Samlaren, 1994
Pia Tafdrup: "Nu ser jeg alting som det er. En præsentation af Eva Ströms digtning" i: Den blå port, nr. 3, 1986
Litteratur om/af forfatteren i libris.kb.se
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.